**SPECIFIKACIJA ZAHTEVA**

U nastavku je predstavljena specifikacija domaceg zadatka 1 iz predmeta baze podataka.

**Cilj**

Cilj prvog domaceg zadatka jeste utvrđivanje principa modelovanja baze podataka.

**Zadatak**

Na Wikisource-u se mogu naći razna dela koja su napisana od strane različitih osoba. Čak možete naći ova dela i na različitim jezicima.

Svaka osoba sadrži sledeće podatke: jedinstveni identifikator, ime, prezime, godina rođenja, godina smrti, era u kojoj je ta osoba stvarala, nacionalnost, opis i druge profesije. Svaka osoba mora da sadrži ime i kratak opis, dok ostali podaci nisu neophodni. Takođe osoba ima i starost, sto je izracunjiv podatak koji se dobija ukoliko je godina rođenja poznata. Taj podatak se dobija oduzimanjem godine smrti i godine rođenja, a ukoliko nije navedena godina smrti, oduzima se trenutna godina i godina rođenja. Osoba mora biti autor ili prevodilac.

Svako delo je napisano na nekom određenom jeziku. Svaki jezik ima jedinstveni identifikator i naziv. Ako je reč o autoru, autor piše delo na samo jednom jeziku, dok u slučaju prevodioca pamtimo jezik sa kog je prevedeno delo i jezik na koji se delo prevodi.

Autor je stvorio određeno delo dok je zadatak prevodioca da prevede neko delo. Podaci koji se čuvaju o delu su sledeći: jedinstveni identifikator, tekst dela, njegov naziv i era u kojoj je to delo stvoreno. Delo se može prikazati samo na jednom jeziku dok na tom istom jeziku može biti prikazano više dela.

Neka duža dela mogu biti podeljena na kategorije i podkategorije. Delo u sebi ima: ime, kategorije i podkategorije. Npr. Ana Karenjina je podeljena na “parts” i “chapters”, što predstavlja naziv kategorije i podkategorije. Naravno, postojaće više kategorija i podkategorija koje takođe mogu imati svoje posebno ime tamo gde je neophodno. Svaka kategorija se indentifikuje preko dela, dok se podkategorija identifikuje preko kategorije.

Dela su poznata po tome da mogu da imaju reference u vidu broja. Jedno delo može imati više referenci dok je jedna referenca vezana isključivo za jedno delo. Takođe, dela mogu imati druge projekte i povezane linkove, a svaki od njih ima jedinstven indetifikator i naziv. Drugi projekti nas vode na sestrinske sajtove Wikisource-a (Npr. Wikipedia) koji su povezani sa izabranim delom. Povezani linkovi su sajtovi u okviru Wikisource-a, koji su povezani sa izabranim delom. Jedno delo može imati više povezanih linkova i jedan povezan link može biti vezan za više dela. Isto važi i za druge projekte.

Svako delo ima tačno jedan žanr. Žanr u sebi sadrži jedinstveni identifikator i naziv. U okviru jednog žanra može postojati više dela, a takođe može postojati i žanr u kome nemamo ni jedno delo.

Svaki žanr pripada određenom tipu (npr. književnost i stručna literatura). U okviru jednog tipa je zastupljeno više žandrova.Svaki tip sadrži jedinstveni identifikator i svoj naziv. Takođe neki tipovi mogu sadržati neke podtipove (npr. književnost ima podtip drama). Za jedan nadtip može postojati više podtipova (a ne mora ni jedan), dok jedan podtip ima isključivo jedan nadtip.

Za svaki mesec u godini, Wikisource bira neki tekst koji će staviti na početnu stranu. Taj tekst se naziva izabrani tekst i on sadrži sledeće podatke: jedinstveni identifikator dela, redni broj meseca u kome je taj tekst izabran i godina odabira. U svakom mesecu u godini mora postojati tačno jedan izabran tekst.